Dezavantajele unui interviu de angajare online: Un candidat explică cum poți păcăli angajatorul.
Majoritatea interviurilor de angajare s-au mutat în online. Acestea se fac acum pe Zoom, Google Meet sau alte platforme de meeting. Lipsa interacţiunii fizice poate conduce la o recrutare greşită.
Dacă îţi cauţi un loc de muncă în această perioadă, sunt şanse mari să ai interviul de angajare online.Criza COVID-19 i-a făcut pe angajatori să se adapteze, aşa că acum o parte dintre companii apelează la Google Meet şi Zoom.Această metodă vine şi cu dezavantaje, atât pentru angajator, cât şi pentru candidat.Nu vor dispărea niciodată interviurile față în fațăEduard a aplicat pentru un job şi a avut un interviu pe Zoom. El spune că i-a fost mai uşor să discute online, însă simte şi nevoia unui interviu faţă în faţă."Majoritatea întrebărilor au fost despre calificările mele în limba engleză şi am avut un test. La test era uşor de copiat, puteai să păcăleşti angajatorul. Aş prefera ca primul interviu să fie pe Zoom, iar al doilea să fie face to face", a spus Eduard. "Numărul interviurilor faţă în faţă a scăzut mult. Trebuie să existe interacţiuni cât mai dese înainte de a se lua decizia. Nu o să dispară niciodată întâlnirile faţă în faţă. Cei care decid, din partea angajatorilor, vor păstra întotdeauna o astfel de componentă", a explicat Rudolf Fedorovici, Headhunter.